T20 World Cup | 20 ತಂಡಗಳ ನಾಯಕರ ಬಲ ಹೇಗಿದೆ? ಆತಿಥ್ಯ ವಹಿಸಲಿರುವ ಕ್ರೀಡಾಂಗಣಗಳು ಯಾವುವು?

– ವಿದೇಶಿ ತಂಡಗಳಲ್ಲೂ ಭಾರತೀಯರದ್ದೇ ಹವಾ

ಮುಂಬೈ/ಕೊಲಂಬೊ: ಕ್ರಿಕೆಟ್ ಪ್ರೇಮಿಗಳಿಗೆ ವರ್ಲ್ಡ್ ಕಪ್ (T20 World Cup 2026) ಹಬ್ಬ ಇಂದಿನಿಂದ ಶುರುವಾಗ್ತಿದೆ. ಇಂದು ಮೊದಲ ದಿನವೇ ಮೂರು ಪಂದ್ಯಗಳು ನಡೆಯಲಿದ್ದು, ಒಟ್ಟು 6 ತಂಡಗಳು ಕಾದಾಟ ನಡೆಸಲಿವೆ.

ಹೌದು. ಈ ಬಾರಿ ವಿಶ್ವ ಹಲವು ವಿಶೇಷತೆಗಳಿಂದ ಕೂಡಿದೆ. ಮೊದಲ ದಿನವೇ ಭಾರತ ಮತ್ತು ಶ್ರೀಲಂಕಾದಲ್ಲಿ ಒಟ್ಟು ಮೂರು ಪಂದ್ಯಗಳು ನಡೆಯಲಿದ್ದು, 6 ತಂಡಗಳು ಹಣಾಹಣಿ ನಡೆಸಲಿವೆ. ಬೆಳಗ್ಗೆ 11 ಗಂಟೆಗೆ ಪಾಕಿಸ್ತಾನ vs ನೆದರ್ಲೆಂಡ್‌, ಮಧ್ಯಾಹ್ನ 3 ಗಂಟೆಗೆ ವೆಸ್ಟ್‌ ಇಂಡೀಸ್‌ vs ಸ್ಕಾಟ್‌ಲೆಂಡ್‌ ಹಾಗೂ ರಾತ್ರಿ 7 ಗಂಟೆಗೆ ಭಾರತ vs ಯುಎಸ್‌ಎ ನಡುವೆ ಪಂದ್ಯ ನಡೆಯಲಿದೆ. ಆದ್ರೆ ಈ ಬಾರಿ ವಿಶ್ವಕಪ್ ಭಾರತೀಯ ಆಟಗಾರರಿಂದಲೇ ತುಂಬಿರಲಿದೆ. ಟೀಂ ಇಂಡಿಯಾ ಮಾತ್ರವಲ್ಲದೇ ಬಿಟ್ಟು ಸುಮಾರು 40 ಭಾರತೀಯ ಆಟಗಾರರು ವಿವಿಧ ವಿದೇಶಿ ತಂಡಗಳಲ್ಲಿ ಆಡುತ್ತಿದ್ದಾರೆ ಅನ್ನೋದೇ ವಿಶೇಷ.

20 ತಂಡಗಳಲ್ಲಿ 40 ಭಾರತೀಯ ಆಟಗಾರರ ಹವಾ
ಭಾರತದಲ್ಲಿ ಕ್ರಿಕೆಟ್ ಪ್ರೇಮಿಗಳು (Cricket Lovers) ಮಾತ್ರವಲ್ಲ ಕ್ರಿಕೆಟ್ ಆಟಗಾರರ ಸಂಖ್ಯೆ ಕೂಡ ಹೆಚ್ಚಿದೆ. ಬರೀ ಭಾರತದಲ್ಲಿ ಮಾತ್ರವಲ್ಲ ಭಾರತದಿಂದ ಬೇರೆ ದೇಶಕ್ಕೆ ವಲಸೆ ಹೋಗಿರುವ ಭಾರತೀಯರು ಕೂಡ ಕ್ರಿಕೆಟ್ ನಲ್ಲಿ ಆಸಕ್ತಿ ಹೊಂದಿದ್ದು, ವಿದೇಶಿ ಟೀಂನಲ್ಲಿ ಸ್ಥಾನ ಪಡೆದು ಸಕ್ಸಸ್ ಆಗಿದ್ದಾರೆ. ಯುಎಸ್ಎ (USA Cricket Team), ಕೆನಡಾ ಮತ್ತು ಯುಎಇ ತಂಡಗಳಿಂದ 23 ಭಾರತೀಯ ಆಟಗಾರರು ಮೈದಾನಕ್ಕಿಳಿಯಲಿದ್ದಾರೆ. ಮುಂಬೈ ಮೂಲದ ಅಮೆರಿಕನ್ ವೇಗದ ಬೌಲರ್ ಸೌರಭ್ ನೇತ್ರವಲ್ಕರ್, ವಾಂಖೆಡೆ ಕ್ರೀಡಾಂಗಣದಲ್ಲಿ ಟೀಂ ಇಂಡಿಯಾ ವಿರುದ್ಧ ಸೆಣೆಸಲಿದ್ದಾರೆ. ಐಸಿಸಿ ಟಿ20 ವಿಶ್ವಕಪ್ 2026 ಗಾಗಿ ಕೆನಡಾದ ತಂಡವು ಒಟ್ಟು 11 ಭಾರತೀಯ ಆಟಗಾರರನ್ನ ಆಯ್ಕೆ ಮಾಡಿಕೊಂಡಿದೆ. ಯುಎಸ್ಎ ತಂಡದಲ್ಲಿ 9 ಭಾರತೀಯರಿದ್ದಾರೆ. ಓಮನ್ ತಂಡದಲ್ಲಿ 7 ಭಾರತೀಯರಿದ್ದಾರೆ. ಯುಎಇ ತಂಡದಲ್ಲಿ ಭಾರತೀಯ ಮೂಲದ 7 ಆಟಗಾರರಿದ್ದಾರೆ. ಎಲ್ಲಾ ವಿದೇಶಿ ತಂಡಗಳು ಸೇರಿದಂತೆ, ಸುಮಾರು 40 ಭಾರತೀಯ ಕ್ರಿಕೆಟಿಗರು ಈ ವಿಶ್ವಕಪ್ನಲ್ಲಿ ವಿವಿಧ ತಂಡಗಳಿಗಾಗಿ ಆಡಲಿದ್ದಾರೆ.

ನಾಯಕರ ಬಲಾಬಲಗಳು ಹೇಗಿವೆ?
2026 ರ ಟಿ20 ವಿಶ್ವಕಪ್: ಸೂರ್ಯಕುಮಾರ್ ಯಾದವ್ ರಿಂದ ಹ್ಯಾರಿ ಬ್ರೂಕ್ ಗೆ, ಪಂದ್ಯಾವಳಿಯಲ್ಲಿ ಭಾಗವಹಿಸುವ 20 ತಂಡಗಳ ನಾಯಕರು ಫೆಬ್ರವರಿ 7 ರಂದು ಭಾರತ ಮತ್ತು ಶ್ರೀಲಂಕಾದಲ್ಲಿ 10 ನೇ ಆವೃತ್ತಿಯ ಟಿ20 ವಿಶ್ವಕಪ್ ಆರಂಭವಾಗಲಿದೆ. ಪಾಕಿಸ್ತಾನವು ಭಾರತೀಯ ಕಾಲಮಾನ ಬೆಳಿಗ್ಗೆ 11 ಗಂಟೆಗೆ ಕೊಲಂಬೊದ ಸಿಂಹಳೀಸ್ ಸ್ಪೋರ್ಟ್ಸ್ ಕ್ಲಬ್‌ನಲ್ಲಿ ನೆದರ್ಲ್ಯಾಂಡ್ಸ್ ವಿರುದ್ಧ ಸೆಣಸಲಿದೆ. ವೆಸ್ಟ್ ಇಂಡೀಸ್ ಸ್ಕಾಟ್ಲೆಂಡ್ ಅನ್ನು ಎದುರಿಸಲಿದೆ ಮತ್ತು ಆತಿಥೇಯ ಭಾರತವು ಕ್ರಮವಾಗಿ ಮಧ್ಯಾಹ್ನ 3 ಗಂಟೆಗೆ ಮತ್ತು ಸಂಜೆ 7 ಗಂಟೆಗೆ ನಡೆಯುವ ಇತರ ಎರಡು ಪಂದ್ಯಗಳಲ್ಲಿ ಯುಎಸ್ಎ ವಿರುದ್ಧ ಸೆಣಸಲಿದೆ.

ಪಂದ್ಯಾವಳಿಯಲ್ಲಿ 20 ತಂಡಗಳು ಭಾಗವಹಿಸುತ್ತಿದ್ದು, ಅವುಗಳನ್ನು ತಲಾ ಐದು ತಂಡಗಳ ನಾಲ್ಕು ಗುಂಪುಗಳಾಗಿ ವಿಂಗಡಿಸಲಾಗಿದೆ. ಪ್ರತಿ ಗುಂಪಿನಿಂದ ಅಗ್ರ ಎರಡು ತಂಡಗಳು ಸೂಪರ್ 8 ಗೆ ಪ್ರವೇಶಿಸುತ್ತವೆ, ಅಲ್ಲಿ ತಂಡಗಳನ್ನು ಮತ್ತೆ ಎರಡು ಗುಂಪುಗಳಾಗಿ ವಿಂಗಡಿಸಲಾಗಿದೆ. ರೋಹಿತ್ ಶರ್ಮಾ ನಾಯಕತ್ವದಲ್ಲಿ 2024 ರ ಆವೃತ್ತಿಯನ್ನು ಗೆದ್ದಿರುವ ಭಾರತ ಹಾಲಿ ಚಾಂಪಿಯನ್ ಆಗಿದ್ದು, ಸೂರ್ಯಕುಮಾರ್ ಯಾದವ್ ನೇತೃತ್ವದಲ್ಲಿ ಪ್ರಶಸ್ತಿಯನ್ನು ಉಳಿಸಿಕೊಳ್ಳುವ ಮೊದಲ ತಂಡವಾಗಲು ಎದುರು ನೋಡುತ್ತಿದೆ.

ಇಟಲಿ ಇತಿಹಾಸದಲ್ಲಿ ಮೊದಲ ಬಾರಿಗೆ ಟಿ20 ವಿಶ್ವಕಪ್‌ನಲ್ಲಿ ಆಡುತ್ತಿದ್ದರೆ, ಉಗಾಂಡಾ, ಪಪುವಾ ನ್ಯೂಗಿನಿಯಾ ಮತ್ತು ಬಾಂಗ್ಲಾದೇಶ ಹಿಂದಿನ ಆವೃತ್ತಿಯಿಂದ ಹೊರಗುಳಿದ 3 ತಂಡಗಳಾಗಿವೆ. ಇಟಲಿಯನ್ನು ಹೊರತುಪಡಿಸಿ, ಜಿಂಬಾಬ್ವೆ ಮತ್ತು ಯುಎಇ ಹಿಂದಿನ ಆವೃತ್ತಿಯಲ್ಲಿ ಆಡದ ಆದರೆ ಮುಂಬರುವ ಟಿ20 ವಿಶ್ವಕಪ್‌ಗೆ ಅರ್ಹತೆ ಪಡೆದಿರುವ ಇತರ ಎರಡು ತಂಡಗಳಾಗಿವೆ.

ಅತ್ಯಂತ ಹಿರಿಯ ಮತ್ತು ಕಿರಿಯ ನಾಯಕ ಯಾರು?
ಇಟಲಿಯ ವೇಯ್ನ್ ಮ್ಯಾಡ್ಸೆನ್ ಟಿ20 ವಿಶ್ವಕಪ್ 2026 ರಲ್ಲಿ ಅತ್ಯಂತ ಹಿರಿಯ ನಾಯಕ ಎನಿಸಿಕೊಂಡಿದ್ದಾರೆ. 42ನೇ ವಯಸ್ಸಿನಲ್ಲಿ ವಿಶ್ವಕಪ್‌ ತಂಡವನ್ನ ಮುನ್ನಡೆಸಲಿದ್ದಾರೆ. ಕೆನಡಾದ ದಿಲ್‌ಪ್ರೀತ್ ಬಜ್ವಾ ಈ ಗುಂಪಿನಲ್ಲಿ ಅತ್ಯಂತ ಕಿರಿಯ ಆಟಗಾರ ಆಗಿದ್ದಾರೆ. ಅವರು ಕೇವಲ 22 ವರ್ಷ ವಯಸ್ಸಿನವರಾಗಿದ್ದು, ಗುಂಪು ಹಂತದಲ್ಲಿ ದಕ್ಷಿಣ ಆಫ್ರಿಕಾ, ಯುಎಇ, ನ್ಯೂಜಿಲೆಂಡ್ ಮತ್ತು ಅಫ್ಘಾನಿಸ್ತಾನ ವಿರುದ್ಧದ ಪಂದ್ಯಗಳಲ್ಲಿ ಕೆನಡಾವನ್ನ ಮುನ್ನಡೆಸಲಿದ್ದಾರೆ.

ಎಲ್ಲಾ 20 ತಂಡಗಳ ನಾಯಕರ ಪಟ್ಟಿ ಹೇಗಿದೆ?

ಗುಂಪು ಎ
ಭಾರತ – ಸೂರ್ಯಕುಮಾರ್ ಯಾದವ್
ಯುಎಸ್ಎ – ಮೊನಾಂಕ್ ಪಟೇಲ್
ನಮೀಬಿಯಾ – ಗೆರ್ಹಾರ್ಡ್ ಎರಾಸ್ಮಸ್
ನೆದರ್ಲ್ಯಾಂಡ್ಸ್ – ಸ್ಕಾಟ್ ಎಡ್ವರ್ಡ್ಸ್
ಪಾಕಿಸ್ತಾನ – ಸಲ್ಮಾನ್ ಅಲಿ ಅಘಾ

ಗುಂಪು ಬಿ
ಆಸ್ಟ್ರೇಲಿಯಾ – ಮಿಚೆಲ್ ಮಾರ್ಷ್
ಶ್ರೀಲಂಕಾ – ದಸೂನ್ ಶನಕ
ಜಿಂಬಾಬ್ವೆ – ಸಿಕಂದರ್ ರಜಾ
ಐರ್ಲೆಂಡ್ – ಪಾಲ್ ಸ್ಟಿರ್ಲಿಂಗ್
ಓಮನ್ – ಜತಿಂದರ್ ಸಿಂಗ್

ಗುಂಪು ಸಿ
ಇಂಗ್ಲೆಂಡ್ – ಹ್ಯಾರಿ ಬ್ರೂಕ್
ವೆಸ್ಟ್ ಇಂಡೀಸ್ – ಶೈ ಹೋಪ್
ಇಟಲಿ – ವೇಯ್ನ್ ಮ್ಯಾಡ್ಸೆನ್
ನೇಪಾಳ – ರೋಹಿತ್ ಪೌಡೆಲ್
ಸ್ಕಾಟ್ಲೆಂಡ್ – ರಿಚಿ ಬೆರಿಂಗ್ಟನ್

ಗುಂಪು ಡಿ
ದಕ್ಷಿಣ ಆಫ್ರಿಕಾ – ಐಡೆನ್ ಮಾರ್ಕ್ರಮ್
ನ್ಯೂಜಿಲೆಂಡ್ – ಮಿಚೆಲ್ ಸ್ಯಾಂಟ್ನರ್
ಅಫ್ಘಾನಿಸ್ತಾನ – ರಶೀದ್ ಖಾನ್
ಕೆನಡಾ – ದಿಲ್ಪ್ರೀತ್ ಬಜ್ವಾ
ಯುಎಇ – ಮೊಹಮ್ಮದ್ ವಸೀಮ್

ಈವರೆಗಿನ ಟಿ20 ವಿಶ್ವಕಪ್‌ ವಿಜೇತರು ಯಾರು:
2007:
ಚಾಂಪಿಯನ್‌: ಭಾರತ
ರನ್ನರ್‌-ಅಪ್‌: ಪಾಕಿಸ್ತಾನ

2009:
ಚಾಂಪಿಯನ್‌: ಪಾಕಿಸ್ತಾನ
ರನ್ನರ್‌-ಅಪ್‌: ಶ್ರೀಲಂಕಾ

2010:
ಚಾಂಪಿಯನ್‌: ಇಂಗ್ಲೆಂಡ್‌
ರನ್ನರ್‌-ಅಪ್‌: ಆಸ್ಟ್ರೇಲಿಯಾ

2012:
ಚಾಂಪಿಯನ್‌: ವೆಸ್ಟ್‌ಇಂಡೀಸ್
ರನ್ನರ್‌-ಅಪ್‌: ಶ್ರೀಲಂಕಾ

2014:
ಚಾಂಪಿಯನ್‌: ಶ್ರೀಲಂಕಾ
ರನ್ನರ್‌-ಅಪ್‌: ಭಾರತ

2016:
ಚಾಂಪಿಯನ್‌: ವೆಸ್ಟ್‌ಇಂಡೀಸ್‌
ರನ್ನರ್‌-ಅಪ್‌: ಇಂಗ್ಲೆಂಡ್‌

2021:
ಚಾಂಪಿಯನ್‌: ಆಸ್ಟ್ರೇಲಿಯಾ
ರನ್ನರ್‌-ಅಪ್‌: ನ್ಯೂಜಿಲೆಂಡ್‌

2022:
ಚಾಂಪಿಯನ್‌: ಇಂಗ್ಲೆಂಡ್‌
ರನ್ನರ್‌-ಅಪ್‌: ಪಾಕಿಸ್ತಾನ

2024:
ಚಾಂಪಿಯನ್‌: ಭಾರತ
ರನ್ನರ್‌-ಅಪ್‌: ದಕ್ಷಿಣ ಆಫ್ರಿಕಾ

ಪಂದ್ಯಗಳಿಗೆ ಆತಿಥ್ಯ ವಹಿಸಲಿರುವ ಕ್ರೀಡಾಂಗಣಗಳು
* ನರೇಂದ್ರ ಮೋದಿ ಕ್ರೀಡಾಂಗಣ, ಅಹಮದಾಬಾದ್‌
* ಚೆಪಾಕ್ ಕ್ರೀಡಾಂಗಣ, ಚೆನ್ನೈ
* ಅರುಣ್ ಜೇಟ್ಲಿ ಕ್ರೀಡಾಂಗಣ, ನವದೆಹಲಿ
* ಈಡನ್‌ ಗಾರ್ಡನ್ಸ್‌, ಕೋಲ್ಕತಾ
* ಆಸನ ಸಾಮರ್ಥ್ಯ: 68000
* ವಾಂಖೇಡೆ ಕ್ರೀಡಾಂಗಣ, ಮುಂಬೈ

ಶ್ರೀಲಂಕಾದ ಕ್ರೀಡಾಂಗಣಗಳು
* ಆರ್‌.ಪ್ರೇಮದಾಸ ಕ್ರೀಡಾಂಗಣ(ಆರ್‌ಪಿಎಸ್‌), ಕೊಲಂಬೊ
* ಸಿಂಹಳೀಸ್‌ ಸ್ಪೋರ್ಟ್ಸ್‌ ಕ್ಲಬ್‌(ಎಸ್‌ಎಸ್‌ಸಿ), ಕೊಲಂಬೊ
* ಪಲ್ಲೆಕೆಲೆ ಅಂತಾರಾಷ್ಟ್ರೀಯ ಕ್ರೀಡಾಂಗಣ, ಕ್ಯಾಂಡಿ